**RAZPIS ZA ORGANIZATORJE TEKMOVANJ TS**

**ZIMA 2019/2020**

Tenis Slovenija objavlja razpis za organizatorje teniških tekmovanj v zimski sezoni 2019/2020. V ta namen vam pošiljamo gradivo, ki ga potrebujete za prijavo.

Rok za prijavo na razpis je **PONEDELJEK, 09. 09. 2019**. Prijavnice pošljite po e-pošti na naslov [**info@tenis-slovenija.si**](mailto:info@tenis-slovenija.si).

Organizatorje tekmovanj bo na svoji seji izbrala Tekmovalno-registracijska komisija TS. Vsi klubi organizatorji morajo izpolnjevati organizacijske (glej tabelo obveznosti organizatorjev) in tehnične pogoje (računalnik z internetno povezavo na kraju tekmovanja).

1. **POGOJI ZA ORGANIZATORJE TEKMOVANJ**

V gradivu, ki ga prilagamo, so opisani minimalni pogoji za organizacijo tekmovanj (nagradni skladi, uradne žoge, cenik sodniške službe itd.), priporočljivo pa je, da kandidati ponudijo več, saj bo to vplivalo na izbor pri dodelitvi.

Organizator mora zagotoviti minimalne tehnične pogoje: primerna igrišča, sanitarije, ločene garderobe in druge prostore, računalnik z Microsoft Office programsko opremo, tiskalnik, OBVEZEN dostop do interneta ter oglasno tablo.

Pri izračunu samih stroškov organizacije tekmovanja je potrebno upoštevati naslednje:

* stroški sodniške službe (Cenik TS);
* stroški žog (glej tabelo predviden porabe žog);
* pokali (glej tabela obveznosti organizatorjev).
  1. Posebni pogoji

1. Kvalifikacije se navadno igrajo dan ali dva pred glavnim turnirjem in so številčno omejene na 32. Izjemoma lahko Tekmovalno-registracijska komisija glede na pogoje organizatorja dovoli igrati tudi več igralcem.
2. Glavni turnirji se načeloma igrajo od sobote do ponedeljka, razen v posebnih primerih (počitnice, uskladitev z mednarodnim koledarjem ipd.) in na državnih prvenstvih.
3. Organizator mora zagotoviti minimalne tehnične pogoje: primerna igrišča, osvetljenost, sanitarije, garderobe in druge prostore, ozvočenje, oglasno tablo in primerno temperaturo v dvorani (najmanj 12 stopinj). Organizator mora imeti na prizorišču turnirja računalnik z Microsoft Office programsko opremo, tiskalnik in OBVEZEN dostop do interneta. Organizator mora z vsakega turnirja na TS - [**info@tenis-slovenija.si**](mailto:info@tenis-slovenija.si) poslati slikovni material (digitalne fotografije igralcev, dogajanj na turnirju, reklam organizatorja in TS ipd.).
4. Delitev praktičnih nagrad med moškimi in ženskimi kategorijami je 50%:50%.
5. Organizacija in protokol tekmovanj morata potekati po predpisih TS. Odgovorni osebi sta vodja tekmovanja in vrhovni sodnik – tehnični pregled pogojev tekmovanja, žreb, otvoritev tekmovanja, podelitev pokalov, zaključek, zahteve morebitnih pokroviteljev itd.
6. V organizacijski odbor državnega članskega prvenstva določi TS svojega predstavnika, ki zastopa interese TS in njenih pokroviteljev.
7. TS in njeni pokrovitelji imajo na vseh tekmovanjih pravico do brezplačnih reklamnih sporočil:
   * v uradnem biltenu tekmovanja 2 strani
   * v dnevnih biltenih 1 stran
   * na igriščih (centralno igrišče) 4 reklamne panoje (1\*5m)
   * prvo igrišče 4 reklamne panoje (1\*5m)
   * sodniški stol na centralnem igrišču
   * mreža na centralnem igrišču (stebri)
   * sodniški stol ob mreži

V primeru, da TS nima pokroviteljev, svoj reklamni prostor prepusti organizatorju.

Televizijski prenosi so predmet posebnega dogovora med TS in organizatorjem. Nosilec TV prenosov tekmovanj iz koledarja TS je TS.

1. TS s pogodbo na organizatorja prenaša vse pravice (priprava prvenstva, organizacije in izvedbe, promocije ter materialnega, marketinškega in finančnega poslovanja) razen postavk, kjer se TS in pokrovitelji pogodbeno posebej obvezujejo.
2. Organizatorji so dolžni pravočasno povabiti predstavnika TS in glavnega pokrovitelja na vse uradne prireditve.
3. V kolikor bo TS za katero od tekmovanj pridobila pokrovitelja, se bodo pogoji v tabeli (tabela obveznosti organizatorja) prilagodili zahtevam pokrovitelja oz. pogodbi med TS in pokroviteljem.
4. TRK si pridružuje pravico do manjših naknadnih sprememb koledarja tekmovanj o čemer bodo organizatorji sprotno obveščeni.
5. **URADNA ŽOGA TEKMOVANJ POD OKRILJEM TENIS SLOVENIJE**

Uradni žogi za tekmovanja sta Dunlop Fort in Babolat Team z logom generalnega sponzorja TS Zavarovalnica Sava. V primeru, če teniške žoge nimajo loga generalnega sponzorja se le ta smatra za neuradno s čemer je pravilnik za organizacijo tekmovanj kršen.

**Ob prijavi za organizatorja turnirja mora kandidat za vsak turnir posebej izpolniti prijavnico, ki je priloga tega razpisa. TRK si pridružuje pravico do manjših naknadnih sprememb koledarja tekmovanj, kar bomo reševali s predvidenimi organizatorji.**

**Izpolnjeno prijavnico vrnite do PONEDELJKA, 09. 09. 2019.**

Ljubljana, 26. 08. 2019 Tekmovalno-registracijska komisija TS

Priloge:

* prijavnica
* koledar tekmovanj